Wituie het ’n skerp geur. Kleiner variëteite sluit pêrel- en kookuie in. Dit werk goed vir salsas en guacamole en rou in slaaie.
Rooi-uie het gewoonlik ’n skerp geur. Dié ui se mooi kleur maak dit gewild om rou in slaaie te sit of op burgers of toebroodjies.
Grasuie het ’n matige uiegeur en werk goed om geregte mee af te rond omdat hul geur nie in die kookproses goed behoue bly nie.
Preie het ’n ligte uiegeur en kan as plaasvervanger vir gewone uie gebruik word. Dis ideaal vir geregte soos preie-en-­aartappelsop en om saam met ander groentes te bak.
Knoffel het ’n sterk geur en is pikant. Olifantknoffel is groter, matiger en nader aan ’n prei verwant. Dit werk in alle soorte geregte, veral kerries, Italiaanse geregte en wanneer jy vleis bak.